Mannekeng i rødt

Mannekeng i rødt (originaltittel: ) er en svensk kriminal-thriller fra 1958 i regi av Arne Mattsson. Hovedrollene spilles av Anita Björk, Karl-Arne Holmsten og Annalisa Ericson. 

Mannekeng i rødt er den andre av fem filmer om privatdetektiv John Hillman. Den etterfulgte Damen i svart og ble etterfulgt av  Ryttere i blått, Vita frun og Den gule bilen.

 Handling 
Kommissær Sune Öhrgen forteller privatdetektiven John Hilman om en aktuelt og uløst sak. Den gjelder den forsvunne, rødkledde mannekengen Katja Sundin, som jobbet på motehuset La Femme. Hillmans hustru, Kajsa, begynner som mannekeng på La Femme for å holde et øye med personalet. Motehuset eies av den rike Thyra Lennberg, som sitter i rullestol.

En dag ser John Hilman og hans assistent Freddy Sjöström en utstillingsdukke falle sammen i et av motehusets utstillingsvinduer. «Dukken» viser seg å være den savnede kvinnen. Hun er død, og skjeftet på en dolk stikker ut av ryggen hennes. Det viser seg at den rødkledde mannekengen hadde bedrevet utpressing i stor skala. Notatboken hennes var full av navnene til ulike samfunnstopper.

En natt tenner noen på Thyra Lennbergs bolig, og hun brenner inne.

 Om filmen 
Filmen ble spilt inn fra august til september 1958 i Sandrew-Ateljéerna, Forumgallerian i Uppsala, Nordiska museet, Ulriksdals galoppbana, Örbyhus slott i Tierp og Sigtuna. Mannekengoppvisningsscenen ble spilt inn i Gävle Teater. Brannscenen ble filmet da varmbadehuset i Furusund brant ned i 1958.

Norske Lillebil Ibsen ses i rollen som Thyra Lennberg. Signaturen «Filmson» i Aftonbladet skrev om hennes rolletolkning: «Rene funnet er Lillebil Ibsen som sentralfiguren, den harde hensynsløse motehussjefen med metall i stemmen og stikkende svarte øyne.»

 Rolleliste (utvalg) 
 Karl-Arne Holmsten – John Hillman, privatdetektiv
 Annalisa Ericson – Kajsa Hillman, Johns hustru
 Nils Hallberg – Freddy Sjöström, Johns assistent
 Anita Björk – Birgitta Lindell, sjefsmannekeng på La Femme
 Lena Granhagen – Sonja Svensson, ekspeditrise på motehuset La Femme, Freddys forlovede
 Lillebil Ibsen – Thyra Lennberg, eier av La Femme
 Bengt Brunskog – Robert «Bobbie» Nordahl, Thyra Lennbergs fostersønn
 Lennart Lindberg – Rickard von Hook, Thyra Lennbergs søstersønn
 Gio Petré – Gabrielle von Hook, Thyra Lennbergs søsterdatter
 Kotti Chave – Sune Öhrgren, kriminalførstebetjent
 Torsten Winge – Oskar Lindkvist, vaktmester
 Lissi Alandh – «Peter» Morell, moteskaper
 Eivor Landström – damen med katten
 Elsa Prawitz – Katja Sundin, mannekengen i rødt
 Anita Lindblom – Monika, mannekeng
 Maritta Marke – Elsa Magnusson, husholderske
 John Norrman – Johansson, vaktmester på slottet
 John Melin – Westman, vaktmester på slottet
 Georg Skarstedt – vaktmester på kirkegården
 Bellan Roos – lærerinne på muséet
 Ludde Juberg – vaktmester på museet
 Björn Gustafson – Pettersson-Starck, utpresser
 Rune Carlsten – anerkjent forretningsmann og kommerseråd, offer for pengeutpressing
 Manne Grünberger – taxisjåfør

 Referanser 

 Eksterne lenker 

Kategori:Filmer fra 1958
Kategori:Svenske kriminalfilmer
Kategori:Svenske thrillerfilmer
Kategori:Oppfølgerfilmer
Kategori:Filmer regissert av Arne Mattsson
Kategori:Sort-hvitt-filmer
Kategori:Svenskspråklige filmer